**ตัวบ่งชี้ C.8.2 การปฏิบัติตามบทบาทหน้าที่ผู้บริหารคณะ/สถาบัน การบริหารงานและความรับผิดชอบที่ตอบสนองความคาดหวังของผู้มีส่วนได้ส่วนเสีย ในหัวข้อการบริหารความเสี่ยง**

**ผลการดำเนินงาน**

จากผลการบริหารความเสี่ยงในภาพรวมของสถาบัน สถาบันโดยคณะกรรมการบริหารความเสี่ยงระดับสถาบันได้ร่วมกันกำหนดเหตุการณ์เสี่ยงที่ตอบสนองต่อความคาดหวังของผู้มีส่วนได้ส่วนเสียทั้งภายในภายนอกของสถาบัน เพื่อให้การดำเนินงานของสถาบันมีความราบรื่นปราศจากอุปสรรค รักษาไว้ซึ่งผลประโยชน์ของสถาบัน และได้รับความร่วมมือจากผู้มีส่วนได้ส่วนเสียทั้งภายในภายนอกสถาบันเป็นอย่างดี

**แนวทางการบริหารความเสี่ยงที่สอดคล้องกับความคาดหวังต่อผู้มีส่วนได้ส่วนเสีย**

| เหตุการณ์เสี่ยง | แนวทางจัดการความเสี่ยง |
| --- | --- |
| 1. ผลประโยชน์ทับซ้อน ในการจัดชื้อ จัดจ้าง | 1. แต่งตั้งคระกรรมการ/กรรมการในการกำหนดรายละเอียด   * วงเงินไม่เกิน 200,000.- บาท แต่งตั้งในรูปแบบกรรมการกำหนดรายละเอียด * วงเงิน 200,000.- บาทขึ้นไป แต่งตั้งในรูปแบบคณะกรรมการกำหนดรายละเอียด   2. ให้ผู้ปฏิบัติงานไปศึกษาดูงานและนิทรรศการเรื่องการมีผลประโยชน์ทับซ้อน ที่ สำนักงาน ป.ป.ช. |
| 2. การทำสัญญาเกี่ยวกับการรับงานบริการทางวิชาการ และ MOU บางเรื่องไม่ได้ผ่านการตรวจสอบจากสำนักงานนิติการ | สำนักงานนิติการ ได้มีการประสานงานกับหน่วยงานที่เกี่ยวข้องกับการรับงานบริการทางวิชาการ และ MOU ให้ผ่านการ ตรวจสอบความถูกต้องและเหมาะสม ของสัญญาและ MOU จากสำนักงาน นิติการก่อนการลงนามในสัญญา |
| 3. ผลการประเมินคุณธรรมและความโปร่งใสในการดำเนินงานของสถาบัน ไม่เป็นไปตามเป้าหมาย | 1.มีการจัดโครงการอบรมดังนี้   * โครงการเสริมสร้างจิตสำนึกความซื่อสัตย์ในการปฏิบัติงานที่ดีเพื่อความโปร่งใสและป้องปรามการทุจริตในองค์กร (เดือนพฤษภาคม 2561) * โครงการอบรม "การปลูกจิตสำนึก คุณธรรม ความซื่อสัตย์สุจริต" (เดือนพฤษภาคม 2561)   2.กลไกแจ้งเหตุหรือเบาะแส   * จดหมายทางไปรษณีย์ * การรายงานการทุจริต |
| 4. การปลอมแปลงเอกสารทางการศึกษา | 1. จัดทำหน้าเว็บตรวจสอบให้ชัดเจนเข้าถึงง่าย เพื่อเพิ่มช่องทางในการตรวจสอบวุฒิการศึกษาผ่านหน้าเว็บสำนักทะเบียนและประมวลผล นอกเหนือจากการส่งเอกสารมาตรวจสอบโดยตรงที่สำนักทะเบียนและประมวลผล  2. อธิบายขั้นตอนและวิธีการตรวจสอบวุฒิการศึกษาผ่านหน้าเว็บไซส์ให้ชัดเจนและให้เข้าใจตรงกันว่าเป็นการตรวจสอบวุฒิการศึกษาเท่านั้น ไม่ใช่การควรสอบผลการศึกษาแต่ละรายวิชา (Transcript) |

**สรุปผลการดำเนินการ**

ผลจาการดำเนินการบริหารความเสี่ยงในเหตุการณ์เสี่ยงที่กล่าวมาข้างต้น ผลการดำเนินการในเหตุการณ์เสี่ยงเรื่อง

1. ผลประโยชน์ทับซ้อน ในการจัดชื้อ จัดจ้าง
2. การทำสัญญาเกี่ยวกับการรับงานบริการทางวิชาการ และ MOU บางเรื่องไม่ได้ผ่านการตรวจสอบจากสำนักงานนิติการ
3. ผลการประเมินคุณธรรมและความโปร่งใสในการดำเนินงานของสถาบัน ไม่เป็นไปตามเป้าหมาย, การ
4. ปลอมแปลงเอกสารทางการศึกษา

สามารถดำเนินการบริหารความเสี่ยงให้อยู่ในระดับยอมรับได้ โดยสถาบันมีมาตรการควบคุมที่จะไม่ให้ความเสี่ยงในเหตุการณ์เสี่ยงดังกล่าวมีระดับความเสี่ยงที่สูงขึ้น

**สิ่งที่จะดำเนินการต่อในอนาคต**

สถาบันมีแนวคิดที่จะปรับปรุงรูปแบบการบริหารความเสี่ยง ให้มีทิศทางเดียวกันทั่วทั้งสถาบันเพื่อตอบสนองต่อแผนกลยุทธ์ และการบรรลุวิสัยทัศน์ของสถาบัน และยังมุ่งเน้นในการบริหารความสัมพันธ์ของผู้มีส่วนได้ส่วนเสียทั้งภายในและภายนอกสถาบัน